Návrh 

Zákon

z.....2006,

ktorým sa mení a dopĺňa zákon č. 530/2004 Z.z. o zastúpení Slovenskej republiky v Eurojuste a o zmene a doplnení niektorých zákonov

Národná rada Slovenskej republiky sa uzniesla na tomto zákone:

Čl. I

Zákon č. 530/2004 Z.t. o zastúpení Slovenskej republiky v Eurojuste sa mení a dopĺňa takto:

1. V § 2 odsek 1 sa slová „Národný člen musí byť najmenej desať rokov prokurátorom alebo sudcom pôsobiacim na úseku trestného práva“ nahrádzajú slovami „Národný člen musí byť prokurátorom pôsobiacim na úseku trestného práva“.

2. V § 2 odsek 2 znie:
„(2) Národného člena vymenúva a odvoláva minister spravodlivosti Slovenskej republiky (ďalej len „minister spravodlivosti“) na návrh generálneho prokurátora Slovenskej republiky (ďalej len „generálny prokurátor“).“.

3. V § 2 sa vypúšťa odsek 5. 

4. V § 4 sa v prvej vete vypúšťajú slová „alebo sudcu“.

5. V § 6 odsek 1 sa slová „Asistent národného člena musí byť prokurátorom alebo sudcom pôsobiacim na úseku trestného práva najmenej päť rokov“ nahrádzajú slovami „Asistent národného člena musí byť prokurátorom pôsobiacim na úseku trestného práva“.

6.  V § 6 odsek 2 prvá veta znie:
„(2) Asistenta národného člena vymenúva a odvoláva minister spravodlivosti na návrh generálneho prokurátora.“.

7. V § 6 sa vypúšťa odsek 6. 

8. V § 8 sa vypúšťa odsek 4.

Čl. II

Tento zákon nadobúda účinnosť 1. marca 2007.